

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΘΕΟΛΟΓΙΚΗ ΣΧΟΛΗ**

**ΤΜΗΜΑ ΠΟΙΜΑΝΤΙΚΗΣ ΚΑΙ ΚΟΙΝΩΝΙΚΗΣ ΘΕΟΛΟΓΙΑΣ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ**

**ΓΙΑ ΤΗΝ ΕΙΣΑΓΩΓΗ ΣΤΟΝ Γ’ ΚΥΚΛΟ ΣΠΟΥΔΩΝ**

Σύμφωνα με τον Κανονισμό Διδακτορικών Σπουδών του Τμήματος (Φ.Ε.Κ. 2167/12-06-2018, τ.Β ‘),

Δικαίωμα υποβολής αίτησης για εκπόνηση Διδακτορικής Διατριβής έχουν όσοι/ες πληρούν τις κάτωθι προϋποθέσεις:

α) Είναι πτυχιούχοι Τμημάτων Θεολογικών Σχολών ή συναφών Σχολών Α.Ε.Ι. της ημεδαπής ή αναγνωρισμένου ως ισότιμου ιδρύματος της αλλοδαπής.

β) Είναι κάτοχοι Διπλώματος Μεταπτυχιακών Σπουδών Α.Ε.Ι. της ημεδαπής ή αναγνωρισμένου ως ισότιμου ιδρύματος της αλλοδαπής, ή είναι κάτοχοι ενιαίου και αδιάσπαστου τίτλου σπουδών μεταπτυχιακού επιπέδου κατά το άρθρο 46 του ν. 4485/2017.

γ) Είναι κάτοχοι Διδακτορικού Διπλώματος άλλου Τμήματος Σχολών Α.Ε.Ι. της ημεδαπής ή αναγνωρισμένου ως ισότιμου ιδρύματος της αλλοδαπής, των οποίων το θέμα είναι συναφές με την ειδίκευση που πρόκειται να επιλεχθεί. Η συνάφεια του θέματος κρίνεται από τη Συνέλευση του Τμήματος, μετά από κατάθεση των σχετικών εργασιών.

δ) Είναι πτυχιούχοι άλλων Τμημάτων και Σχολών Α.Ε.Ι., Α.Ε.Α. ή Τ.Ε.Ι. της ημεδαπής ή αναγνωρισμένου ως ισότιμου ιδρύματος της αλλοδαπής, με την υποχρέωση να παρακολουθήσουν μαθήματα του προπτυχιακού κύκλου σπουδών, που καθορίζονται από τη Συνέλευση του Τμήματος.

ε) Σε εξαιρετικές περιπτώσεις, γίνονται δεκτοί/ές ως Υποψήφιοι/ες Διδάκτορες και μη κάτοχοι Διπλώματος Μεταπτυχιακών Σπουδών υπό την προϋπόθεση ότι είναι πτυχιούχοι Σχολών ΑΕΙ με ιδιαίτερες δεξιότητες και διεθνείς διακρίσεις και βραβεύσεις.

 ΔΙΚΑΙΟΛΟΓΗΤΙΚΑ

Καλούνται οι ενδιαφερόμενοι/ες να υποβάλουν στη Γραμματεία του Τμήματος Ποιμαντικής και Κοινωνικής Θεολογίας, τα εξής δικαιολογητικά:

1. Αίτηση υποψηφιότητας στην οποία να αναγράφονται:
* ο προτεινόμενος τίτλος διδακτορικής διατριβής
* η προτεινόμενη γλώσσα εκπόνησης της διδακτορικής διατριβής, η οποία μπορεί να είναι διάφορη της ελληνικής
* ο/η προτεινόμενος/η ως επιβλέπων/ουσα της διδακτορικής διατριβής ο/η οποίος/α ανήκει σε όσους/ες έχουν δικαίωμα επίβλεψης Διδακτορικής Διατριβής, σύμφωνα με τα οριζόμενα στο άρθρο 39 του ν. 4485/2017 και στο άρθρο 8 του κανονισμού Διδακτορικών Σπουδών.
1. Αναλυτικό βιογραφικό σημείωμα
2. Προσχέδιο της διδακτορικής διατριβής
3. Τίτλους σπουδών από Τμήματα Α.Ε.Ι. του εσωτερικού ή αντίστοιχα αναγνωρισμένα Α.Ε.Ι. του εξωτερικού (με αναγνώριση από το Δ.Ο.Α.Τ.Α.Π.)
4. Πιστοποιητικό γνώσης τουλάχιστον μιας ξένης γλώσσας (επίπεδο Β2 και άνω), σύμφωνα με τα ισχύοντα στη δημόσια διοίκηση.
5. Αποδεικτικά για συμμετοχή σε εκπαιδευτικά προγράμματα κινητικότητας σπουδαστών, για τυχόν ερευνητική και συγγραφική δραστηριότητα ή επαγγελματική εμπειρία που έχουν σχέση με το πεδίο ειδίκευσης.
6. Δύο (2) συστατικές επιστολές, εκ των οποίων η μία (1) από τον προτεινόμενο ως επιβλέποντα καθηγητή.
7. Δήλωση του Ν.1599, ότι υπήρξε ή όχι υποψήφιος διδάκτορας και με ποιο θέμα.
8. Κατάθεση αντιτύπου της μεταπτυχιακής εργασίας ή της διδακτορικής διατριβής, εάν δεν έχουν ληφθεί από το Τμήμα.
9. Φωτοτυπία της αστυνομικής ταυτότητας ή του διαβατηρίου του/της υποψηφίου/ας.
10. Για τους αλλοδαπούς υποτρόφους του Ελληνικού Κράτους ή εκκλησιαστικών οργανισμών βεβαίωση της παροχής και της διάρκειας της υποτροφίας εκδιδόμενη από τη σχετική δημόσια ή εκκλησιαστική αρχή.

**Προθεσμία υποβολής δικαιολογητικών**

**1-15 Οκτωβρίου 2018** στη Γραμματεία του Τμήματος Ποιμαντικής και Κοινωνικής Θεολογίας, ώρες 12.00-13.00.

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος Ποιμαντικής και Κοινωνικής Θεολογίας (τηλ. 2310-996683, e-mail: evafeia@past.auth.gr & info@past.auth.gr)

 Ο Πρόεδρος του Τμήματος

 Συμεών Α. Πασχαλίδης